SCCC ส่งบ.ย่อยเข้าซื้อทรัพย์สิน-กิจการบางส่วน “บ.วาเลนซ์” มูลค่า 260 ลบ.
SCCC ส่งบ.ย่อยเข้าซื้อทรัพย์สิน-กิจการบางส่วนในธุรกิจบริการทำความสะอาดอุตสาหกรรม มูลค่า 260 ลบ.
2 มิ.ย. 2559

บริษัท ปูนซีเมนต์นครหลวง จำกัด (มหาชน) หรือ SCCC ระบุว่า บริษัท อินทรี อีโคไซเคิล จำกัด ซึ่งเป็นบริษัทย่อยได้เข้าซื้อทรัพย์สินและกิจการบางส่วนของบริษัท วาเลนซ์ จำกัด ซึ่งเป็นผู้รับบริการทำความสะอาดสำหรับอุตสาหกรรม มูลค่า 260 ล้านบาทเรียบร้อยแล้วเมื่อวานนี้ โดยบริษัทย่อยจะเข้าดูแลและดำเนินธุรกิจให้บริการทำความสะอาดอุตสาหกรรมของบริษัท วาเลนซ์ นับจากนี้เป็นต้นไป
โดยการเข้าซื้อทรัพย์สินและกิจการบางส่วนดังกล่าว เป็นไปตามที่บริษัทย่อย ได้ลงนามในสัญญาซื้อขายทรัพย์สินและกิจการบางส่วนของวาเลนซ์  เช่น ที่ดิน สิ่งปลูกสร้าง เครื่องมือและอุปกรณ์ สินค้าคงเหลือ ชื่อและเครื่องหมายบริการ สัญญากับลูกค้ารายใหญ่ ลูกจ้าง เป็นต้น ซึ่งมีมูลค่าโครงการ 260 ล้านบาท
สำหรับวาเลนซ์ เป็นผู้รับบริการทำความสะอาดสำหรับอุตสาหกรรมทั้งในประเทศ และในภูมิภาคเอเชียตะวันออกเฉียงใต้ ปัจจุบันมีกรรมสิทธิ์ในที่ดินกว่า 25 ไร่ และมีพนักงานทั้งหมดประมาณ 200 คน โดยใช้สารเคมีและวิธีการในการทำความสะอาดที่เหมาะสมกับสภาพของแต่ละอุตสาหกรรม และการบริการที่เกี่ยวข้อง
         
 